Klokken 22.40 ringede en borger til politiet og fortalte, at han havde set tre mænd køre rundt med et pengeskab på en sækkevovn på stierne ved ved Tornhøjvej i Aalborg Øst. Politiet sendte patruljevogne til stedet, men da de kom frem fandt de pengeskab og sækkevogn efterladt. De tre mænd var stukket af. Ingen har endnu meldt et pengeskab stjålet, men politiet tror, at det hører til på Ungdommens Uddannelsesvejledning på Tornhøjvej 1. Her har der i hvert fald været knust en rude i nat. Politiet undersøger nu pengeskabet for fingeraftryk i håb om at finde gerningsmændene. Samtidig vil Nordjyllands Politi i Aalborg gerne høre fra personer, der har oplysninger om pengeskabskuppet. De kan kontaktes på 96 30 14 48.
Nordjyllands Politi i Aalborg fandt sendt mandag aften et pengeskab i Aalborg Øst. Politiet mangler dog både gerningsmænd og gerningssted